
Ministru kabineta sēdes protokollēmums

Informatīvais ziņojums "Par īsviļņu radio sakaru apraides sistēmas (BRASS/BLOS) ieviešanu"

· 1. Pieņemt zināšanai iesniegto informatīvo ziņojumu.
· 2. Atļaut Aizsardzības ministrijai uzsākt īsviļņu radio sakaru apraides sistēmas (BRASS/BLOS) ieviešanu, izmantojot Ziemeļatlantijas līguma organizācijas Komunikāciju un informācijas aģentūru kā projekta iegādes un realizācijas aģentu, pamatojoties uz Aizsardzības un drošības jomas iepirkuma likuma 4. panta otrās daļas 3.punktā noteikto izņēmumu.
· 3. Atļaut Aizsardzības ministrijai uzņemties papildu valsts budžeta ilgtermiņa saistības 2022. – 2032. gadam NATO drošības investīciju programmas (turpmāk – NSIP) līdzfinansētā projekta “Īsviļņu radio sakaru apraides sistēmas (BRASS/BLOS) ieviešana” īstenošanai ne vairāk kā 19 400 000 EUR, apmērā, tai skaitā NSIP līdzfinansējums 8 100 000 EUR apmērā un valsts līdzfinansējums 11 300 000 EUR apmērā.
· 4. Aizsardzības ministrijai normatīvajos aktos noteiktajā kārtībā iesniegt priekšlikumu Finanšu ministrijā ārvalstu finanšu palīdzības palielināšanai un papildu finansējuma pārdalei no 74.resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošana” atbilstoši noslēgtajiem līgumiem NSIP līdzfinansētā projekta “Īsviļņu radio sakaru apraides sistēmas (BRASS/BLOS) ieviešana” 19 400 000 EUR apmērā:
· 4.1. 2022. gadā 20 000 EUR NSIP līdzfinansējums;
· 4.2. 2023. gadā 626 000 EUR, t.sk. 158 400 EUR NSIP līdzfinansējums un 467 600 EUR valsts budžeta līdzfinansējums;
· 4.3. 2024. gadā 3 657 000 EUR, t.sk. 1 289 450 EUR NSIP līdzfinansējums un 2 367 550 EUR valsts budžeta līdzfinansējums;
· 4.4. 2025. gadā un turpmākajiem gadiem 15 097 000 EUR, t.sk. 6 632 150 NSIP līdzfinansējums un 8 464 850 EUR valsts budžeta līdzfinansējums.

